เรื่องร้องเรียน: เรียน ผู้ว่าราชการจังหวัดฯ ปลัดฯรองปลัดฯ ผู้อำนวยการการคลัง ผู้อำนวยการสำนักงบประมาณ และผู้อำนวยการสำนักการศึกษา  ของกรุงเทพมหานคร - ดิฉันในนามของของผู้ปกครองของน้องๆ ที่เป็นพนักงานจ้างเหมาบริการธุรการโรงเรียนในสังกัดสำนักงานเขตหนองจอก ได้สอบถามน้องว่า เงินเดือนน้องออกหรือยัง น้องได้ตอบผู้ปกครองกลับมาว่ายังเลยค่ะ แล้วน้องต้องมาขอเงินผู้ปกครองไปทำงานทุกวัน ทั้งนี้ ดิฉันสงสัยว่า ฝ่ายการคลัง ของสำนักงานเขตหนองจอกทำอะไรกันอยู่ ทำไมเงินน้องของเดือนพฤษภาคม ถึงยังไม่ออก จนเวลานี้ จะสิ้นเดือน มิถุนายน  แล้ว น้องยังไม่ได้รับเงินเดือน จึงขอสอบถามว่าพวกคุณทำงานราชการ ก็อยากได้เงินที่ออกตรงไม่ล่าช้าจริงไหม  จึงอยากให้ทุกท่านช่วยดำเนินการตรวจสอบ และขอให้การปฏิบัติหน้าที่ของฝ่ายการคลังสำนักงานเขตหนองจอก ไม่ควรล่าช้าในการเบิกจ่ายเงินเดือนของน้องๆนะคะ
การดำเนินการของเจ้าหน้าที่: ตามที่มีกรณีร้องเรียนจากผู้ร้องในนามผู้ปกครองของพนักงานจ้างเหมาบริการธุรการโรงเรียนในสังกัดสำนักงานเขตหนองจอกได้รับเงินเดือนประจำเดือนพฤษภาคมล่าช้า นั้น  ฝ่ายการศึกษาได้ตรวจสอบแล้ว ของเรียนชี้แจงดังนี้ 1. ผู้รับจ้างเหมาบริการเป็นรายบุคคล เพื่อปฏิบัติงานด้านธุรการในโรงเรียนสังกัดกรุงเทพมหานคร ไม่ถือเป็นบุคลากรของกรุงเทพมหานคร เป็นเพียงผู้รับจ้าง ผู้ว่าจ้างตกลงจ่ายค่าจ้างเหมาบริการเป็นรายเดือนให้ผู้รับจ้าง หลังจากผู้รับจ้างได้ทำงานแล้วเสร็จ ถูกต้องครบถ้วนตามลักษณะของงาน และคณะกรรมการตรวจรับพัสดุได้ตรวจรับมอบงานที่ส่งมอบในแต่ละเดือนเรียบร้อยแล้ว จากนั้นแต่ละโรงเรียนต้องดำเนินการจัดส่งฎีกาเบิกจ่ายเงินค่าจ้างให้ฝ่ายการคลังโดยผ่านฝ่ายการศึกษา เพื่อให้ฝ่ายการคลังตรวจสอบความถูกต้องของเอกสารประกอบก่อนสั่งจ่ายค่าจ้างในลักษณะเช็คที่ระบุชื่อผู้รับจ้าง ไม่ใช่ลักษณะเงินเดือนที่มีกำหนดจ่ายอย่างชัดเจนจากเงินงบประมาณรายจ่ายหมวดเงินเดือน ซึ่งจะจ่ายให้ข้าราชการและลูกจ้างก่อนวันทำการสุดท้ายของเดือน 3 วันทำการ  2. ฝ่ายการศึกษาได้ตรวจสอบรายละเอียดการเบิกจ่ายค่าจ้างเหมาบริการรายบุคคลตามโครงการจ้างเหมาบริการเป็นรายบุคคล เพื่อปฏิบัติงานด้านธุรการในโรงเรียนสังกัดกรุงเทพมหานคร ของสำนักงานเขตหนองจอก จำนวน 35 โรงเรียน จากฝ่ายการคลัง แล้ว (ข้อมูล ณ วันที่ 29 มิถุนายน 2566) ปรากฏข้อมูล ดังนี้ - มีการสั่งจ่ายเช็คค่าจ้างให้แก่ผู้รับจ้างแล้ว จำนวน 17 โรงเรียน ได้แก่ โรงเรียนสุเหร่าบ้านเกาะ โรงเรียนสุเหร่าคลองสิบ โรงเรียนวัดใหม่เจริญราษฎร์ โรงเรียนหลวงแพ่ง (บำรุงรัฐกิจ) โรงเรียนวัดพระยาปลา โรงเรียนสุเหร่าใหม่ โรงเรียนวัดแสนเกษม โรงเรียนลำบุหรี่พวง โรงเรียนสุเหร่าสนามกลางลำ โรงเรียนสุเหร่าหะยีมินา โรงเรียนวัดสีชมพู โรงเรียนอิสลามลำไทร โรงเรียนสังฆประชานุสสรณ์ โรงเรียนนีลราษฎร์อุปถัมภ์ โรงเรียนสามแยกท่าไข่ โรงเรียนสุเหร่าศาลาแดง และโรงเรียนวัดทรัพย์สโมสร - มีการสั่งจ่ายเช็คค่าจ้างแล้วแต่ผู้รับจ้างยังไม่ได้มารับเช็ค จำนวน 6 โรงเรียน ได้แก่ โรงเรียนสุเหร่าอีรั้ว โรงเรียนบ้านลำต้นกล้วย โรงเรียนศิริวังวิทยาคาร โรงเรียนสุเหร่านาตับ โรงเรียนวัดราษฎร์บำรุง และโรงเรียนคลองสอง - ฝ่ายการคลังตรวจสอบความถูกต้องของฎีกาเรียบร้อยแล้ว อยู่ระหว่างรอเงินโอนจากกองการเงิน สำนักการคลัง จำนวน 2 โรงเรียน ได้แก่ โรงเรียนสุ...
ความเห็นของผู้แจ้ง: ขอบคุณเจ้าหน้าที่ที่รับเรื่อง และเจ้าหน้าที่ดำเนินการตอบข้อร้องเรียน มากๆนะคะ
พื้นที่: แขวงสายไหม เขตสายไหม กรุงเทพมหานคร